**Ministru kabineta rīkojuma projekta**

**“Par valsts pētījumu programmu “Ilgtspējīga teritorijas attīstība un racionāla zemes resursu izmantošana”” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Ministru kabineta rīkojuma projekta “Par valsts pētījumu programmu “Ilgtspējīga teritorijas attīstība un racionāla zemes resursu izmantošana”” (turpmāk – rīkojuma projekts) mērķis ir apstiprināt valsts pētījumu programmu “Ilgtspējīga teritorijas attīstība un racionāla zemes resursu izmantošana” (turpmāk – programma) 2020.–2022. gadam, nosakot tās virsmērķi, mērķi, uzdevumus, īstenošanas termiņu un piešķirto finansējumu.  |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Vides aizsardzības un reģionālās attīstības ministrija (turpmāk – ministrija) ir izstrādājusi rīkojuma projektu saskaņā ar:1) Ministru kabineta 2018. gada 4. septembra noteikumu Nr. 560 “Valsts pētījumu programmu īstenošanas kārtība” (turpmāk – noteikumi Nr. 560) 4. punktu;2) Zinātniskās darbības likuma 13. panta otrās daļas 3. punktu, kas nosaka, ka Ministru kabinets apstiprina prioritāros zinātņu virzienus un valsts pētījumu programmas;3) Zinātniskās darbības likuma 35. panta otro daļu, kas nosaka, ka valsts pētījumu programmu mērķus un uzdevumus nosaka attiecīgās nozaru ministrijas, konsultējoties ar Latvijas Zinātņu akadēmiju un Latvijas Zinātnes padomi. Izglītības un zinātnes ministrija vai citas nozaru ministrijas valsts pētījumu programmu projektu konkursa kārtībā var piešķirt valsts pētījumu programmu projektiem finansējumu no zinātnes finansēšanai piešķirtajiem valsts budžeta līdzekļiem. Valsts pētījumu programmu projektu konkursu organizē un īsteno Latvijas Zinātnes padome;4) Ainavu politikas pamatnostādņu 2013.-2019.gadam 2.7., 2.8. un 2.9. uzdevumiem;5) Latvijas Republikas Saeimas 2016. gada 16. jūnija paziņojuma “Par uzdevumiem, kas veicami, lai nodrošinātu Latvijas dabas resursu un publisko aktīvu ilgtspējīgu, efektīvu un racionālu apsaimniekošanu” 1. punktu. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ilgtspējīgas teritorijas attīstības priekšnoteikums ir zemes ilgtspējīga apsaimniekošana, kas nodrošina oglekļa mazietilpīgu ekonomisko un tehnoloģisko izaugsmi, iespēju vienlīdzību, bioloģiskās daudzveidības saglabāšanu un klimatnoturīgu attīstību. Zemes ilgtspējīgai un efektīvai apsaimniekošanai ir būtiska nozīme mūsu valsts attīstībā un pastāvēšanā. Zeme ir ierobežots resurss un daļa no dabas kapitāla. Dažādu tautsaimniecības nozaru pieprasījums pēc zemes arvien pieaug, tāpēc ir nepieciešams nodefinēt ilgtermiņa mērķus zemes izmantošanā. Pārdomāti un datos balstīti šodienas lēmumi ietekmēs nākotnes iespējas un tehnoloģiskos risinājumus zemes resursu izmantošanas efektivitātes paaugstināšanai. Ar programmu plānots stiprināt saikni starp pētniecību un Latvijas politikas jomām ar teritoriālu ietekmi, tai skaitā zemes, vides, telpiskās attīstības, lauksaimniecības un mežsaimniecības politikas politikām, radot jaunas zināšanas un zinātniski pamatotus priekšlikumus zemes resursu izmantošanas un ainavu plānošanas rīcības politikām, kas virzītas uz nākotnes izaicinājumos balstītu ilgtspējīgu, modernu, tehnoloģiski attīstītu un sabiedrības interesēm atbilstošu teritorijas attīstību. Lai veicinātu ilgtspējīgu teritorijas attīstību, nepieciešams izvērtēt zemes resursu izmantošanas efektivitāti nozaru interešu un teritoriālā griezumā, un analizēt zemes izmantošanas maiņas un izmantošanas efektivitātes virzošos spēkus un novērtēt Eiropas Savienības un valsts politikas un normatīvā regulējuma lomu zemes izmantošanā. Īpaša uzmanība būtu jāpievērš mežsaimniecības, lauksaimniecības, transporta un infrastruktūras attīstības, kā arī valsts un pašvaldību tiesiskajam ietvaram zemes izmantošanā, analizējot arī ārvalstu praksi. Ņemot vērā šīs publiskās un nozaru intereses, zemes īpašuma tiesības un publisko interešu nodrošināšanai izmantojamos tiesiskos instrumentus, nepieciešams izvērtēt ar zemes tirgus liberalizāciju, zemes tirgu ietekmējošo politikas instrumentu un zemes resursu izmantošanu saistītos tiesiskos riskus.Pamatojoties uz juridisko analīzi, kā arī nākotnes klimata pārmaiņu un sociālekonomisko prognožu radītajiem izaicinājumiem, nepieciešams sagatavot alternatīvas zemes izmantošanas rīcības politikai Latvijā un izstrādāt scenārijus, kas raksturotu šo politikas alternatīvu ieviešanu. Uz zemes resursa potenciāla efektīvākas izmantošanas ilgtermiņa mērķiem balstītus alternatīvos scenārijus nepieciešams savstarpēji salīdzināt un analizēt to sociālās, ekoloģiskās, ekonomiskās un ētiskās sekas. Uz analīzes pamata nepieciešams izstrādāt priekšlikumus zemes politikas institucionālā ietvara un rīcības politikas pilnveidei. Lai saskaņotu sabiedrības, zemes īpašnieku un lietotāju, publiskās pārvaldes institūciju un citu ieinteresēto pušu intereses būtisks instruments ir arī ainavu plānošana, kas Latvijā tiek ieviesta ar Eiropas ainavu konvencijā[[1]](#footnote-1) noteiktajiem principiem, mērķiem un rīcībām. Tas ietver gan ainavu identificēšanu, novērtēšanu, ainavu kvalitātes mērķu izvirzīšanu, gan principu un rīcību noteikšanu izvirzīto kvalitātes mērķu sasniegšanai. Lai novērtētu ainavas visā Latvijas teritorijā, ir nepieciešams izstrādāt vienotu metodiku ainavu kvalitātes novērtēšanai, ietverot ainavas ekoloģiskos, kultūrvēsturiskos, estētiskos un ekonomiskos aspektus, un ainavu telpu izdalīšanai valsts un reģionālā līmenī, nosakot nepieciešamos soļus, kritērijus, indikatorus, kā arī izmantojamo datu veidus, kas balstīts uz esošo Latvijas un ārvalstu dažādu plānošanas līmeņu un termiņu ainavu novērtēšanas metodoloģiju analīzi.Nākamais solis ir nacionālas nozīmes ainaviski vērtīgu teritoriju noteikšana, kas, integrējot dabas un kultūras mantojuma vērtības, identificētu Latvijai unikālas un nozīmīgas ainavas, kas ir valsts un tās iedzīvotāju identitātes pamats. Tāpēc ir nepieciešams sagatavot zinātnisku pamatojumu, tostarp kritērijus, nacionālas nozīmes ainaviski vērtīgo teritoriju noteikšanai, kā arī principus un nosacījumus šo teritoriju attīstībai un plānošanai integrētu vadlīniju veidā, ietverot principus, pieejas un galvenās rīcības, lai veicinātu izvirzīto ainavu kvalitātes mērķu sasniegšanu.Pamatojoties uz nacionālajā līmenī veikto ainavu novērtēšanu, nepieciešams sagatavot elektronisku Latvijas ainavu atlantu, kurā apkopota sabiedrībai pieejama informācija par novērtētajām ainavām. Rīkojuma projekts ir nepieciešams, lai apstiprinātu programmu un noteiktu tās virsmērķi, mērķi, uzdevumus, īstenošanas termiņu un finansējumu. Rīkojums ministrijai dos iespēju uzsākt programmu, izsludināt programmas projektu pieteikumu konkursu, veikt projektu atlasi un noslēgt projektu īstenošanas līgumus, kā to paredz noteikumi Nr. 560. Saskaņā ar Zinātniskās darbības likuma 35. panta pirmo un otro daļu un noteikumu Nr.560 3., 4. un 6. punktu, programmu izstrādāja ministrija, sadarbojoties ar ministrijas izveidotu programmas stratēģiskās vadības padomi (turpmāk – stratēģiskā padome), kuras uzdevums ir konsultēt ministriju par programmas stratēģiskajiem mērķiem un uzdevumiem, sniegt priekšlikumus programmas pilnveidei un izvērtēt programmas sasniegtos rezultātus pēc tās pabeigšanas. Stratēģiskās padomes locekļu sastāvā ir pārstāvji no ministrijas, Zemkopības ministrijas, Tieslietu ministrijas, Satiksmes ministrijas, Izglītības un zinātnes ministrijas, Kurzemes plānošanas reģiona, Latgales plānošanas reģiona. Rīgas plānošanas reģiona, Vidzemes plānošanas reģiona un Zemgales plānošanas reģiona. Izstrādājot programmu, ministrija konsultējās ar Latvijas Zinātņu akadēmijas un Latvijas Zinātnes padomes pārstāvjiem, ievērojot Zinātniskās darbības likuma 35. panta otrajā daļā noteikto.  |
| 3. | Projekta izstrādē iesaistītās institūcijas un publiskas personas kapitālsabiedrības | Izglītības un zinātnes ministrija, ministrija, Zemkopības ministrija, Tieslietu ministrija, Satiksmes ministrija, Kurzemes, Latgales, Rīgas, Vidzemes un Zemgales plānošanas reģioni, Latvijas Zinātnes padome, Latvijas Zinātņu akadēmija. |
| 4. | Cita informācija | Nav |
|  |  |  |
|   **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| Projekts šo jomu neskar. |
|  |
|   **III. Tiesību akta projekta ietekme uz valsts budžetu un pašvaldību budžetiem** |
| Rādītāji | 2020. g. | Turpmākie trīs gadi (*euro*) |
| 2021. g. | 2022. g. | 2023 g. |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2021. gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2022. gadam | izmaiņas, salīdzinot ar vidēja termiņa budžeta ietvaru 2023. gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi | 135000 |  0 |  135000 |  0 | 135000 |  0 |  0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumiVides aizsardzības un reģionālās attīstības ministrijas budžeta apakšprogramma 30.00.00 "Attīstības nacionālie atbalsta instrumenti " | 135000 |  0 |  135000 |  0 |  135000 |  0 |  0 |
| 1.2. valsts speciālais budžets |  0 |  0 |  0 |  0 |  0 |  0 |  0 |
| 1.3. pašvaldību budžets |  0 |  0 |  0 |  0 |  0 |  0 |  0 |
| 2. Budžeta izdevumi |  135000 |  0 |  135000 |  0 | 135000 |  0 |  0 |
| 2.1. valsts pamatbudžetsVides aizsardzības un reģionālās attīstības ministrijas budžeta apakšprogramma 30.00.00 "Attīstības nacionālie atbalsta instrumenti " |  135000 |  0 |  135000 |  0 |  135000 |  0 |  0 |
| 2.2. valsts speciālais budžets |  0 |  0 |  0 |  0 |  0 |  0 |  0 |
| 2.3. pašvaldību budžets |  0 |  0 |  0 |  0 |  0 |  0 |  0 |
| 3. Finansiālā ietekme |  0 |  0 |  0 |  0 |  0 |  0 |  0 |
| 3.1. valsts pamatbudžets |  0 |  0 |  0 |  0 |  0 |  0 |  0 |
| 3.2. speciālais budžets |  0 |  0 |  0 |  0 |  0 |  0 |  0 |
| 3.3. pašvaldību budžets |  0 |  0 |  0 |  0 |  0 |  0 |  0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X |  | X |  | X |   |   |
| 5. Precizēta finansiālā ietekme | X | 0 | X | 0 | X |  0 |  0 |
| 5.1. valsts pamatbudžets |  0 |  0 |  0 |  0 |
| 5.2. speciālais budžets |  0 |  0 |  0 |  0 |
| 5.3. pašvaldību budžets |  0 |  0 |  0 |  0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) | Programmas administratīvās izmaksas veido 7% no izmaksām jeb 28 350 *euro*. Programmu paredzēts īstenot 3 gadus, kur paredzēti līdz 125 550 *euro* gadā četrām pilnām pētnieku slodzēm, kā arī administratīvajiem un publicitātes izdevumiem. |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Nav paredzētas. |
| 8. Cita informācija | Programmas īstenošanai 2020.–2022. gadam Izglītības un zinātnes ministrijas starpnozaru prioritārā pasākuma 15\_02\_H “Nozaru valsts pētījumu programmas” ietvaros ir piešķirts finansējums 405 000 *euro* apmērā, ik gadu 135 000 *euro*. Programmu finansē no ministrijas budžeta apakšprogramma 30.00.00 "Attīstības nacionālie atbalsta instrumenti" līdzekļiem.Programmas īstenošanai piešķirto kopējo finansējumu ir plānots sadalīt viena programmas pieteikumu konkursa ietvaros.  |
|  |  |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Pēc projekta pieņemšanas paredzēts informēt sabiedrību par programmas norisi un rezultātiem, izveidojot ministrijas tīmekļa vietnē atsevišķu sadaļu, kā arī paredzot projektu īstenošanas līgumos sabiedrības informēšanas uzdevumus. |
| 2. | Sabiedrības līdzdalība projekta izstrādē | Izstrādājot programmu, ministrija konsultējās ar programmas stratēģiskās vadības padomi.  |
| 3. | Sabiedrības līdzdalības rezultāti | Stratēģiskās vadības padomes ierosinājumi ņemti vērā, nosakot programmas mērķus un uzdevumus. |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Ministrija, Izglītības un zinātnes ministrija, Latvijas Zinātnes padome, Studiju un zinātnes administrācija, zinātniskās institūcijas, augstskolas, citas valsts institūcijas. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Rīkojuma projektam nav ietekmes uz institucionālo struktūru. Studiju un zinātnes administrācija veiks noteikumos Nr.560 paredzētās programmas īstenošanas un uzraudzības komisijas sekretariāta funkcijas. Saistībā ar rīkojuma projekta izpildi jaunu institūciju izveide, institūciju likvidācija vai reorganizācija nav nepieciešama.  |
| 3. | Cita informācija | Nav. |

Vides aizsardzības un reģionālās attīstības ministrs J. Pūce

Kedo, 67026558

kristine.kedo@varam.gov.lv

1. <https://likumi.lv/ta/lv/starptautiskie-ligumi/id/1265> [↑](#footnote-ref-1)